A BIZOTTSÁG 1794/2004/EK RENDELETE
(2004. október 15.)
az egyes tagállamokban a feldolgozási küszöbérték túllépését követően az egyes citrusfélék termelőinek nyújtott támogatás összegének a 2004/2005-ös gazdasági évre vonatkozó csökkentéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes citrusfélék termelőire vonatkozó közösségi támogatási rendszer bevezetéséről szóló, 1996. október 28-i 2202/96/EK tanácsi rendeletre (1) és különösen annak 6. cikkére,
mivel:
(1)
A 2202/96/EK rendelet 5. cikkének (1) bekezdése egy közösségi feldolgozási küszöbértéket állapít meg egyes citrusfélékre vonatkozóan, melyet annak a rendeletnek II. melléklete szerint osztanak fel a tagállamok között.
(2)
A 2202/96/EK rendelet 5. cikkének (2) bekezdése előírja, hogy e küszöbérték túllépésekor a rendelet I. mellékletében jelzett támogatási összegeket minden olyan tagállamban csökkenteni kell, ahol a küszöbértéket túllépték. A feldolgozási küszöbérték túllépését a támogatási rendszer keretében azt az évet megelőző három év során, vagy azzal egyenértékű időszak alatt feldolgozott mennyiségek átlaga alapján értékelik, amelyre a támogatást rögzítették.
(3)
A tagállamok a 2202/96/EK rendelet alkalmazására vonatkozó részletes szabályok megállapításáról szóló 2111/2003/EK bizottsági rendelet (2) 39. cikke (1) bekezdése (c) pontjának megfelelően közölték a támogatási rendszer keretében feldolgozott narancs mennyiségét. Ennek az információnak az alapján megállapították, hogy a közösségi feldolgozási küszöbértéket 100 380 tonnával túllépték. Ezen a túllépésen belül Görögország, Olaszország és Portugália lépte túl küszöbértékét. A 2202/96/EK rendelet I. mellékletében a narancsra vonatkozóan a 2004/05-ös gazdasági évre jelzett támogatás összegét emiatt 0,64 %-kal kell csökkenteni Görögországban, 14,95 %-kal Olaszországban és 0,29 %-kal Portugáliában.
(4)
A tagállamok a 2111/2003/EK rendelet 39. cikke (1) bekezdése (c) pontjának megfelelően közölték a támogatási rendszer keretében feldolgozott grapefruit és pomelo mennyiségét. Ennek az információnak az alapján megállapították, hogy a közösségi feldolgozási küszöbértéket 380 tonnával túllépték. Ezen a túllépésen belül Görögország és Spanyolország lépte túl küszöbértékét. A 2202/96/EK rendelet I. mellékletében a grapefruitra és pomelora vonatkozóan a 2004/05-ös gazdasági évre jelzett támogatás összegeit emiatt 7,00 %-kal kell csökkenteni Görögországban és 16,45 %-kal Spanyolországban.
(5)
Az ebben a rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Görögország, Olaszország és Portugália érintettsége esetén és a 2004/05-ös gazdasági évre vonatkozóan, a 2202/96/EK rendelet alapján a feldolgozásra szállított narancsra nyújtott támogatás összegei az e rendelet I. mellékletében jelzettek szerint alakulnak.
2. cikk
Görögország és Spanyolország érintettsége esetén és a 2004/05-ös gazdasági évre vonatkozóan, a 2202/96/EK rendelet alapján a feldolgozásra szállított grapefruitra és pomelora nyújtott támogatás összegei az e rendelet II. mellékletében jelzettek szerint alakulnak.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 15-én.